Diari Oficial de la Generalitat Valenciana


Sumari del DOGV 5452, del 16-02-2007 (2007/1186)

Resolució de 30 de novembre de 2006, del secretari autonòmic de Turisme i director de l'Agència Valenciana de Turisme, per la que es dóna de baixa en el Registre General d'Empreses, Establiments i Professions Turístiques de la Comunitat Valenciana la pensió las Vegas de València, i en conseqüència, conclús el procediment iniciat pel Servici Territorial de Turisme de València, es procedix a l'arxiu de les actuacions.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5452

Data del DOGV
:   16-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/1186


Data del document
:   30-11-2006

Organisme emissor
:   Conselleria de Turisme

Tipus de document
:   Resolució

Descriptors 

:   * Agència Valenciana del Turisme

EDICTE  
Per no haver sigut possible notificar de forma personal i directa a l'interessat Sr. Manuel Fernández García, titular de la pensió las Vegas de València, la resolució de baixa del dit establiment, es procedix a la seua publicació en el Diari Oficial de la Comunitat Valenciana, a l'efecte del que disposa l'article 59.4 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú.  
València, 24 de gener de 2007.- La cap de l'Àrea de Producte: Isabel Palafox Gámir.  
Vist l'expedient de baixa d'ofici de l'establiment hoteler, pensió Las Vegas, sítia en el carrer Algemesí, 21, del municipi de València, iniciat pel cap de la Secció d'Empreses del Servici Territorial de Turisme de València i, atés que:  
Primer  
Amb data 26 d'octubre de 2005, va efectuar-se la visita d'inspecció a l'establiment hoteler de referència. L'inspector en el seu informe diu literalment que:  
"?.s'ha personat el qui subscriu en la citació de referència, comprovant-se que no existix actualment l'immoble. Igual que altres edificacions de la zona, ha sigut derruït, possiblement per la nova estructuració de la zona portuària."  
Segon  
EL dia 19 de desembre de 2005, es va remetre al titular, Manuel Fernández García, l'escrit d'audiència prèvia a la baixa de l'esmentat establiment concedint-li un termini de deu dies, de conformitat amb el que establix l'article 84 de la Llei de Règim Jurídic de les Administracions Públiques i del Procediment Administratiu Comú (d'ara en avant LRJPAC) perquè presentara quantes al·legacions i documents estimara oportuns en defensa dels seus interessos. Així mateix se li indicava que, de no presentar al·legacions, es proposaria la baixa de l'esmentat establiment. Davant de la impossibilitat de la seua notificació, es va procedir a realitzar la mateixa per edicte en el Butlletí Oficial de la Província de València de 29 de juliol del 2006 i en el tauler d'anuncis de l'Ajuntament de València.  
Tercer  
Transcorregut el termini indicat en l'antecedent anterior, després de l'exposició de l'edicte en el tauler d'anuncis de l'Ajuntament de València, i de la seua publicació en el Butlletí Oficial de la Província de València, l'interessat no ha presentat cap al·legació.  
Als anteriors fets li són d'aplicació els següents  
Fonaments de dret  
Primer.   
Els articles 68 i 69 de la LRJPAC, en allò referit a la iniciació del procediment d'ofici.  
Segon  
Els articles 7 i 14.3 de la Llei 3/1998, de 21 de maig, per quant establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i classificació es mantindrà en tant siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa d'este en el corresponent Registre".  
Tercer  
Els articles 82, 83 i 89.5 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú en relació amb l'article 65 de la Llei 3/1998, de 21 de maig, de la Generalitat, de Turisme de la Comunitat Valenciana. Tots ells referits als informes i el seu valor probatori.  
Quart  
L'article 59.4 de la LRJPAC, que establix que: "?intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'ajuntament en el seu últim domicili, en el Butlletí Oficial de l'Estat, de la Comunitat Autònoma o de la Província?.."  
Per allò que s'ha exposat, el secretari autonòmic de Turisme i director de l'Agència Valenciana del Turisme, en virtut de les competències conferides per l'article 9.dos.i), del Decret 209/2004, de 8 d'octubre (DOGV de 13.10.2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana la pensió Las Vegas i, en conseqüència, conclús el procediment amb l'arxivament de les actuacions.  
El que es notifica de conformitat amb el que disposen els articles 58 i 59 de la LRJPAC.  
Contra la present Resolució, que no posa fi a la via administrativa, podrà interposar-se recurs d'Alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la notificació de la mateixa, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 30 de novembre de 2006.- El secretari autonòmic de Turisme i director de l'Agència Valenciana de Turisme. Matías Pérez Such.